《送张子经抚干还临安幕》
宋代·范浚

一昨暌离五换年，相逢道旧各欣然。已陪文酒四百刻，更得车欣二十篇。

君家阁老名能赋，蓬莱扈游方遇主。吞曹夺李杜陵翁，句律从来付宗武。

如君才藻信踰人，著帽犹为入幕宾。别去当须自珍宠，行看策足出风尘。

作者简介：范浚（1102-1150），字茂名（一作茂明），婺州兰溪（金华兰溪）香溪镇人，世称“香溪先生”。绍兴中，举贤良方正。以秦桧当政，辞不赴。闭门讲学，笃志研求，学者称香溪先生。浚著有《香溪集》二十二卷，《四库总目》传于世。